rejauldu/bengali-wikipedia huggingface dataset:
সৈয়দা জেবুন্নেছা হক (জন্ম: ১ ফেব্রুয়ারি ১৯৪৪) বাংলাদেশের সিলেট জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। ২০১২ সালে গণপ্রজাতন্ত্রী বাংলাদেশ সরকার তাকে বেগম রোকেয়া পদকে ভূষিত করেন। বর্তমানে তিনি আওয়ামী লীগের কেন্দ্রীয় কার্যনির্বাহী সংসদের সভাপতিমণ্ডলীর সদস্য।   প্রাথমিক জীবন  সৈয়দা জেবুন্নেছা হক ১ ফেব্রুয়ারি ১৯৪৪ সিলেট জেলায় জন্মগ্রহণ করেন। তার স্বামী এনামুল হক (মৃ: ১৫ জানুয়ারি ২০১৩) আ’লীগ নেতা ও মুক্তিযোদ্ধা ছিলেন।   রাজনৈতিক জীবন  সৈয়দা জেবুন্নেছা হক বাংলাদেশ আওয়ামী লীগের জাতীয় নির্বাহী কমিটির সদস্য, সিলেট মহানগর আওয়ামী লীগের সহসভাপতি ও ছাত্রলীগের বৃহত্তর সিলেট জেলা শাখার সাবেক সভাপতি। তিনি সপ্তম জাতীয় সংসদের সংরক্ষিত মহিলা আসন ২৪ ও নবম জাতীয় সংসদ সদস্যদের মহিলা আসন ৩৫ থেকে মনোনীত সংসদ সদস্য ছিলেন।  ২০১২ সালে গণপ্রজাতন্ত্রী বাংলাদেশ সরকার তাকে বেগম রোকেয়া পদকে ভূষিত করেন।   আরও দেখুন    বেগম রোকেয়া পদক   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৪-এ জন্ম বিষয়শ্রেণী:সিলেট জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:বেগম রোকেয়া পদক বিজয়ী বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:২০শ শতাব্দীর বাংলাদেশী নারী রাজনীতিবিদ
ইনজি আফলাতুন (; ১৬ এপ্রিল ১৯২৪ - ১৭ এপ্রিল ১৯৮৯) ছিলেন একজন মিশরীয় চিত্রশিল্পী এবং নারী আন্দোলন কর্মী। তিনি ১৯৪০ এবং ১৯৫০ এর দশকের শেষের দিকে "মার্কসবাদী-প্রগতিশীল-জাতীয়তাবাদী-নারীবাদী আন্দোলনের একজন প্রধান মুখপাত্র ছিলেন", পাশাপাশি ছিলেন "আধুনিক মিশরীয় শিল্পের পথিকৃৎ" এবং "গুরুত্বপূর্ণ মিশরীয় দৃশ্যকলা শিল্পীদের একজন"।   প্রাথমিক জীবন  আফলাতুন ১৯২৪ সালে কায়রো এ একটি ঐতিহ্যবাহী মুসলিম পরিবারে জন্মগ্রহণ করেন। যাকে তিনি "আধা-সামন্ত ও বুর্জোয়া" হিসাবে বর্ণনা করেছিলেন। তার বাবা ছিলেন একজন কীটতত্ত্ববিদ এবং জমির মালিক ছিলেন, এবং তার মা ছিলেন একজন ফরাসি প্রশিক্ষিত পোষাক-ডিজাইনার; যিনি মিশরীয় রেড ক্রিসেন্ট সোসাইটি মহিলা কমিটিতে দায়িত্ব পালন করেছিলেন। লাচি ফ্রান্সিস দু কারীয়ে এ তিনি মার্কসবাদ আবিষ্কার করেন। তার ব্যক্তিগত আর্ট শিক্ষক  ছিলেন কামেল এল-তেলমিসানি, যিনি আফলাতুনকে মিশরীয় কৃষকদের জীবন ও সংগ্রামের সাথে পরিচয় করিয়ে দিয়েছিলেন।   চিত্রকর্ম  স্কুলের থাকাকালীন আফলাতুন ছবি আঁকতে পছন্দ করতেন এবং তার বাবা -মা তাকে উৎসাহিত করতেন। লুক্সার, নুবিয়া, এবং মিশরীয় মরুদ্যান পরিদর্শন করার পর তার আগ্রহ নতুন করে তৈরি হয়েছিল। এই ভ্রমণের সময়, তিনি "ঘরে প্রবেশ করে এবং কর্মক্ষেত্রে পুরুষ ও মহিলাদের স্কেচ করার" সুযোগ পেয়েছিলেন। তিনি মিশরীয় বংশোদ্ভূত সুইস শিল্পী মার্গো ভিলনের সাথে এক বছর  পড়াশোনা করেছেন। এই সময়কালে, তিনি কায়রো এবং আলেকজান্দ্রিয়ায় একক প্রদর্শনী করেন এবং ১৯৫২ সালে ভেনিস বিয়েনাল এবং ১৯৫৬ সালে সাও পাওলো আর্ট বিয়েনাল এ প্রদর্শনী করেন। ১৯৫৬ সালে তার সাথে মেক্সিকান চিত্রকর ডেভিড আলফারো সিকিরোস এঁর বন্ধুত্ব হয় এবং পরে তাঁর দ্বারা প্রভাবিত হন। কারাবাসের সময়কালীন তিনি চিত্রকর্ম আঁকতেন। তার কারাবাসের প্রাথমিক চিত্রগুলি ছিল মানুষের প্রতিকৃতি, যখন পরবর্তীগুলি ছিল প্রাকৃতিক দৃশ্যের।  মুক্তির পরের বছরগুলিতে, তিনি ১৯৬৭ সালে রোম এবং প্যারিস, ১৯৭০ সালে ড্রেসডেন, পূর্ব বার্লিন, ওয়ারশো এবং মস্কো, ১৯৭৪ সালে সোফিয়া, ১৯৭৫ সালে প্রাগ, ১৯৭৯ সালে নয়াদিল্লিতে প্রদর্শনী করেছিলেন। তার চিত্রগুলি "তীব্র রঙের প্রাণবন্ত ব্রাশস্ট্রোক" দিয়ে ভরা যা কিছু পর্যবেক্ষককে ভ্যান গখ বা বোনার্ডের কথা মনে করিয়ে দেয়। তার পরবর্তী বছরের শিল্পে তার ফর্মগুলির চারপাশে বড় সাদা স্থানগুলির ক্রমবর্ধমান ব্যবহার দ্বারা চিহ্নিত করা হয়। কায়রোর আমির তাজ প্রাসাদ এ তার কাজের একটি সংগ্রহ প্রদর্শিত হয়েছে। শারজাহের বারজিল আর্ট ফাউন্ডেশনে তার কাজের আরেকটি সংগ্রহ প্রদর্শিত হয়েছে।   শ্রদ্ধাঞ্জলি  ১৬ এপ্রিল ২০১৯, তার ৯৫তম জন্মবার্ষিকী উপলক্ষে গুগল তাদের হোমপেজে আফলাতুনের গুগল ডুডল প্রদর্শন করে তার জন্মদিন উদ্‌যাপন করে।   তথ্যসূত্র    বহিঃসংযোগ    Anne Mullin Burnham, 1994, Reflections in Women's Eyes , Saudi Aramco World  Work by Inji Aflatoun at the Jordan National Gallery of Fine Arts   বিষয়শ্রেণী:১৯৮৯-এ মৃত্যু বিষয়শ্রেণী:১৯২৪-এ জন্ম বিষয়শ্রেণী:কায়রোর ব্যক্তি বিষয়শ্রেণী:নারীবাদী শিল্পী বিষয়শ্রেণী:মিশরীয় নারীবাদী বিষয়শ্রেণী:মিশরীয় নারী অধিকার কর্মী বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী
|- | class="hintergrundfarbe6" |  | style="text-align:center" | x20px|border| |alt= | style="text-align:center" | x20px|border| |alt=ex | style="text-align:center" | x20px|border| |alt=u | style="text-align:center" | x20px|border| |alt=uex | class="hintergrundfarbe6" style="text-align:right" |  | style="text-align:center" | x20px|border| |alt= | style="text-align:center" | x20px|border| |alt=ex | style="text-align:center" | x20px|border| |alt=u | style="text-align:center" | x20px|border| |alt=uex | class="hintergrundfarbe8" |  For displaying pictogram tables in Wikipedia:Route diagram template/Catalog of pictograms.  This is a special version which compares the four basic variations of two different icons.
পার্ক সার্কাস রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে  আনুমানিক  দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। পার্ক সার্কাস রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ১৫০ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। পার্ক সার্কাস রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরে অবস্থিত। এই রেলওয়ে স্টেশনটি পার্ক সার্কাস ও তার পার্শ্ববর্তী এলাকাগুলিতে রেল পরিষেবা প্রদান করে।  ভৌগোলিক অবস্থান  পার্ক সার্কাস রেলওয়ে স্টেশনের অবস্থান হল । এর গড় উচ্চতা হল ।  ইতিহাস ১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে পার্ক সার্কাস পর্যন্ত  বিস্তৃত ব্রডগেজ রেলপথ নির্মাণ করেছিল।  বৈদ্যুতিকরণ শিয়ালদহ থেকে পার্ক সার্কাস পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।  তথ্যসূত্র  বহিঃসংযোগ          বিষয়শ্রেণী:কলকাতার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:শিয়ালদহ দক্ষিণ লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৬২-এ ভারতে প্রতিষ্ঠিত বিষয়শ্রেণী:কলকাতা চক্ররেল বিষয়শ্রেণী:১৮৬২-এ ভারতে চালু রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:১৮৬২-এ চালু রেলওয়ে স্টেশন
thumb|পাক্তিয়া প্রদেশের জেলা  জনিখেল (, )  আফগানিস্তানের পাক্তিয়া প্রদেশের একটি জেলা।"Afghanistan Administrative Divisions"  map, March 2007, Afghanistan Information Management Services (AIMS) জেলাটি খোস্ত প্রদেশের সীমান্তে অবস্থান করছে এবং বেশিরভাগই পশতুন সম্প্রদায়ের মধ্যে ওজির ও মঙ্গল বংশের অধিবাসীও রয়েছে।  জনসংখ্যার উপাত্ত আফগানিস্তানের অন্যান্য জেলার পরিসংখ্যান অনুযায়ী এই জেলাটিতেও সঠিক জনসংখ্যার কোন হিসাব নেই। আফগানিস্তানের ইউএনএইচসিআর এবং সেন্ট্রাল স্ট্যাটিস্টিক্স অফিস (সিএসও) সহ আফগানিস্তানের গ্রামীণ পুনর্বাসন ও উন্নয়ন মন্ত্রণালয় (এমআরআরডি) এর আনুমানিক হিসাব অনুযায়ী ২০০৪ সালে জেলাটির জনসংখ্যা ছিল প্রায় ৪০,৩৪০ জন এর মত। একই সূত্র অনুযায়ী জেলাটিতে মোট জনসংখ্যার ১০০% ই পশতুন সম্প্রদায়ের লোকজনের বসবাস।  তথ্যসূত্র  বিষয়শ্রেণী:পাক্তিয়া প্রদেশের জেলা
ফুলবাড়ী ইউনিয়ন বাংলাদেশের সিলেট জেলার গোলাপগঞ্জ উপজেলার একটি প্রশাসনিক এলাকা।ফুলবাড়ী ইউনিয়ন বাংলাদেশ জাতীয় তথ্য বাতায়ন বাংলাপিডিয়া  ইতিহাস ফুলবাড়ী ইউনিয়ন কাউন্সিল প্রতিষ্ঠিত হয় ১৯৬০ খ্রিষ্টাব্দে। স্বাধীনতা উত্তরকালে রাষ্ট্রপতির আদেশ নম্বার ০৭/১৯৭২ অনুযায়ী ইউনিয়ন কাউন্সিল বাতিল করা হয়। ইউনিয়ন কাউন্সিল নাম বাতিল করে নামকরণ করা হয় ইউনিয়ন পঞ্চায়েত এবং প্রশাসক নিয়োগ করা হয়। পরবর্তী সময়ে রাষ্ট্রপতির আদেশ ২২/১৯৭৩ অনুযায়ী ফুলবাড়ী ইউনিয়ন পঞ্চায়েতের নাম পরিবর্তন করে নামকরণ করা হয় ফুলবাড়ী ইউনিয়ন পরিষদ।  অবস্থান ও সীমানা  ৩নং ফুলবাড়ী ইউনিয়ন পরিষদের উত্তরে বাঘা ইউনিয়ন দক্ষিণে লক্ষীপাশা ইউনিয়ন পুর্বে গোলাপগঞ্জ পৌরসভা পশ্চিমে কুচাই ইউনিয়ন। মোট ভোটার সংখ্যা ১৭৩৭৬জন।    ওয়ার্ডভিত্তিক জনসংখ্যা  ওয়ার্ডজনসংখ্যা১ নং ওয়ার্ড১৬৪১ জন২ নং ওয়ার্ড১৭৩০ জন।৩ নং ওয়ার্ড২৫৯৩জন।৪ নং ওয়ার্ড১৮৬১জন।৫ নং ওয়ার্ড২৬৭৮জন।৬ নং ওয়ার্ড২৪২৭ জন।৭ নং ওয়ার্ড১৫৪৭জন।৮ নং ওয়ার্ড১১১৬ জন।৯ নং ওয়ার্ড১৭৮৩জন।  দর্শনীয় স্থান ড্রিমল্যান্ড পার্ক বটরবাড়ি মন্দির  উল্লেখযোগ্য ব্যক্তিত্ব  জিএন ফখর উদ্দিন চৌধুরী, বীর প্রতীক গোলাপগঞ্জের ইতিহাস ও ঐতিহ্য - আনোয়ার শাহজাহান, প্রকাশকাল. প্রথম প্রকাশ নভেম্বর ১৯৯৬আমাদের সিলেট আব্দুল মতিন চৌধুরী, শায়েখে ফুলবাড়ি, (মরহুম)। প্রিন্সিপাল হাবিবুর রহমান, বাংলাদেশ খেলাফত মজলিসের আমীর। (১৯৪৯—২০১৮) ড. ছদরুদ্দিন আহমদ চৌধুরী,(মরহুম) ভাষা সৈনিক,শাহজালাল বিশ্ববিদ্যালয়ের (১৯৮৯-১৯৯৩) ও ইন্টারন্যাশনাল ইউনিভার্সিটির (২০০১-২০১৬) ভাইস চ্যান্সেলর।   নির্বাচিত চেয়ারম্যানগণের তালিকা বর্তমান চেয়ারম্যান: আব্দুল হানিফ খান   ক্রম নংচেয়ারম্যানের নামসময়কাল০১সমসুদ্দিন আহমদ১৯৭২-১৯৭৪০২মাহমুদ হোসেইন১৯৭৪-১৯৭৭০৩নুরুল ইসলাম১৯৭৭-১৯৮৪০৪এম.এ বাছিত১৯৮৪-১৯৮৯০৫ছাইব আলী  ১৯৮৯-১৯৯১০৬মাহমুদ হোসেইন১৯৯১-১৯৯৮০৭এম.এ.বাছিত১৯৯৮-২০০৩০৮এমদাদ হোসেন টিপু২০০৩-২০০৭০৯কামরুল হাসান সাহান২০১১-২০১৩১০মো: মামুন আহমদ রিপন২০১৫- ২০১৬১১মাহবুবুর রহমান ফয়ছল২০১৬-২০২১১২ আব্দুল হানিফ খান২০২১- বর্তমান   তথ্যসূত্র    আরও দেখুন   বাংলাদেশের উপজেলাসমূহ;  বাংলাদেশের ইউনিয়ন;  সিলেট জেলা;  গোলাপগঞ্জ উপজেলা।   বহিঃসংযোগ   বাংলাপিডিয়া  আমাদের সিলেট   ফুলবাড়ী ইউনিয়ন - জাতীয় তথ্য বাতায়ন।  বিষয়শ্রেণী:গোলাপগঞ্জ উপজেলার ইউনিয়ন
শহীদ সুলেমান হোসেন (জন্ম: ১লা ফেব্রুয়ারি, ১৯৫০ - মৃত্যু: ১৪ই ডিসেম্বর, ১৯৭১) বাংলাদেশের স্বাধীনতা যুদ্ধে প্রাণ উৎসর্গকারী একজন বীর মুক্তিযোদ্ধা ও গেরিলা। সিলেট অঞ্চলের শহীদ মুক্তিযোদ্ধাদের মধ্যে তিনি অন্যতম।   জন্ম ও পারিবারিক পরিচয়  শহীদ সুলেমান ১৯৫০ সালের ১লা ফেব্রুয়ারি তারিখে বাংলাদেশের সিলেট জেলার বিশ্বনাথ উপজেলার খাজাঞ্চী ইউনিয়নের তৎকালীন ছোটদিঘলী (বর্তমান: শহীদ সুলেমান নগর) গ্রামে জন্মগ্রহণ করেন। আব্দুল ওহাব ও খয়রুন নেছা খাতুনের আট সন্তানের মধ্যে তিনি ২য়। তার পিতা সিলেট শহরের রসময় উচ্চ বিদ্যালয়ের সহকারী প্রধান শিক্ষক ছিলেন।   শিক্ষা  শহীদ সুলেমান বিশ্বনাথ উপজেলার তালিবপুর প্রাথমিক বিদ্যালয় থেকে প্রাথমিক শিক্ষা সমাপনের পর তার পিতা দুষ্কৃতকারীদের হাতে নিহতদৈনিক সিলেটের ডাক; ২৯ বর্ষ ১৩৪ সংখ্যা; তারিখ: ৭ ডিসেম্বর ২০১২; পৃষ্ঠা: ১ম ও ২য় হলে কিছুদিন পড়াশোনা বন্ধ থাকে তার। পরবর্তীতে তিনি তার মাতুলালয় মৌলভীবাজার জেলার কুলাইড়া উপজেলার বরমচালের বরমচাল উচ্চ বিদ্যালয়ে ভর্তি হন এবং সেখান থেকে ১৯৬৬ সালে ১ম বিভাগে মাধ্যমিক পরীক্ষায় উত্তীর্ণ হন। এরপর তিনি সিলেটের এম. সি. কলেজ থেকে ১৯৬৮ সারে উচ্চ মাধ্যমিক পরীক্ষায় উত্তীর্ণ হয়ে মদন মোহন কলেজে স্নাতক শ্রেণীতে ভর্তি হন।   সম্মননা   স্বাধীনতা লাভের পর সিলেটের কেন্দ্রীয় মুসলিম সাহিত্য সংসদ-এর মূল সভাকক্ষটির নাম "জিন্নাহ হল" থেকে পরিবর্তন করে "শহীদ সুলেমান হল" রাখা হয়।http://www.sylheterdakbd.com/TheDailySylheterDak/DetailsPage.aspx?PostId=14866&PageId=1  স্বাধীনতা লাভের পর শহীদ সুলেমানের সম্মানে তার জন্মস্থানের নাম "ছোটদিঘলী" পরিবর্তন করে "শহীদ সুলেমান নগর" রাখা হয়।  শহীদ সুলেমানের স্মরণে প্রতি বছর শিশু-কিশোরদের সংগঠন আনন্দ খেলাঘর আসর বৃত্তি পরীক্ষার আয়োজন করে থাকে।http://www.kazirbazar.com/lastpage/7555-2012-11-02-18-28-10http://www.sangbad.com.bd/?view=details&archiev=yes&arch_date=03-11-2010&pub_no=528&menu_id=33&news_type_id=1&type=headline   তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশের মুক্তিযোদ্ধা
মেলানি রিচার্ডস গ্রিফিথ (; জন্ম: ৯ আগস্ট, ১৯৫৭) হলেন একজন মার্কিন অভিনেত্রী। তিনি কৈশোরে চলচ্চিত্রে অভিনয় শুরু করেন এবং প্রাপ্তবয়স্ক হিসেবে তার প্রথম চলচ্চিত্র ছিল আর্থার পেনের পরিচালনায় জিন হ্যাকম্যানের বিপরীতে নাইট মুভস (১৯৭৫)। তিনি ব্রায়ান ডি পালমার বডি ডাবল (১৯৮৪) চলচ্চিত্র দিয়ে খ্যাতি অর্জন করেন এবং এই কাজের জন্য তিনি শ্রেষ্ঠ পার্শ্ব অভিনেত্রী বিভাগে ন্যাশনাল সোসাইটি অব ফিল্ম ক্রিটিকস পুরস্কার লাভ করেন এবং গোল্ডেন গ্লোব পুরস্কারের মনোনয়ন লাভ করেন। তিনি ১৯৮৬ সালের সামথিং ওয়াইল্ড ছবিতে কাজের জন্য সমাদৃত হন এবং ১৯৮৮ সালের ওয়ার্কিং গার্ল ছবিতে কাজ করে শ্রেষ্ঠ অভিনেত্রী বিভাগে একাডেমি পুরস্কারে মনোনীত হন এবং শ্রেষ্ঠ সঙ্গীতধর্মী বা হাস্যরসাত্মক অভিনেত্রী বিভাগে গোল্ডেন গ্লোব পুরস্কার অর্জন করেন।  ১৯৯০-এর দশকে গ্রিফিথকে সমালোচকদের দ্বারা প্রশংসিত কয়েকটি ধারাবাহিকে কাজ করতে দেখা যায়। তিনি বাফালো গার্লস (১৯৯৫) ও আরকেও টুএইটিওয়ান (১৯৯৯) ধারাবাহিকে অভিনয় করে দুইবার শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। অন্যদিকে তিনি শাইনিং থ্রো (১৯৯২) ছবিতে তার কাজের জন্য সবচেয়ে খারাপ অভিনেত্রী বিভাগে ও মুলহল্যান্ড ফলস (১৯৯৬) ছবিতে তার কাজের জন্য সবচেয়ে খারাপ পার্শ্ব অভিনেত্রী বিভাগে গোল্ডেন রাসবেরি পুরস্কার লাভ করেন এবং দ্য বোনফায়ার অব দ্য ভেনেটাইজ (১৯৯০), বর্ন ইস্টারডে (১৯৯৩), টু মাচ (১৯৯৫), ক্রেজি ইন অ্যালাবামা (১৯৯৯), সেসিল বি. ডামেন্টেড (২০০০) ছবির জন্য সবচেয়ে খারাপ অভিনেত্রী বিভাগে গোল্ডেন রাসবেরি পুরস্কারে মনোনীত হন।  তথ্যসূত্র  বহিঃসংযোগ         বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:নরওয়েজীয় বংশোদ্ভূত মার্কিন ব্যক্তি বিষয়শ্রেণী:সুয়েডীয় বংশোদ্ভূত মার্কিন ব্যক্তি বিষয়শ্রেণী:নিউ ইয়র্কের অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন ব্লগার বিষয়শ্রেণী:মার্কিন শিশু অভিনেত্রী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:ম্যানহাটনের ব্যক্তি বিষয়শ্রেণী:জার্মান বংশোদ্ভূত অভিনেত্রী বিষয়শ্রেণী:মার্কিন নারী ব্লগার বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বি�
আল-বায়ান () ইসলামিক স্টেট অব ইরাক অ্যান্ড দ্য লেভান্টের (আইএসআইএল) এর অফিসিয়াল রেডিও স্টেশন। এটি ইরাক ভিত্তিক, ইসলামিক স্টেট অব ইরাক অ্যান্ড লেভান্ট (আইএসআইএল) এর মালিকানাধীন এবং পরিচালিত, এফএম ডায়াল এ ৯২.৫ এ যা সম্প্রচার করা হয়। এটি একটি সংবাদ-কথোপকথন ধরনে এবং আরবি, কুর্দি, ইংরেজি, ফ্রেঞ্চ এবং রাশিয়ান ভাষার সম্প্রচারগুলি পরিচালনা করে। থাম্ব|বাম|এপ্রিল ২০১৫ সালে আল-বায়ানে সম্প্রচারিত একটি ইংরেজি ভাষার সংবাদ বুলেটিনের নমুনা মোসুল থেকে নিয়ন্ত্রিত, আল-বায়ান প্রোগ্রামগুলি "অত্যন্ত পেশাদার এবং চটকদারভাবে" তৈরিকৃত এবং ভয়েস মানের দিক থেকে এনপিআর এবং বিবিসি এর সাথে তুলনা করা হয়েছে।  আইএসআইএস সামরিক অভিযান সম্পর্কে আল-বায়ানের রিপোর্টে অ্যাসোসিয়েটেড প্রেস এবং ওয়াশিংটন পোস্টে আল-বায়ান সম্পর্কে উল্লেখ করা হয়েছে। ২০১৫ সালের শুরুতে আল-বায়ান সম্প্রসার শুরু করে, সেই বছরের এপ্রিল মাসে বহুভাষিক প্রোগ্রামিং লাইনআপে ইংরেজি ভাষার সংবাদ বুলেটিন শুরু হয়েছিল।  স্টেশনটি নাশেদ, কুরআন পাঠ, বক্তৃতা, ফিকহ, ভাষা নির্দেশনা এবং ইন্টারভিউ শো সহ নিয়মিত বিস্তৃত প্রোগ্রামিং অফার, নিয়মিত সংবাদ বুলেটিন এবং আল-বায়ান ফিল্ড রিপোর্টার ইরাক ও সিরিয়ার প্রতিনিধিদের সাথে জড়িত আছে।  ইংরেজি ভাষার সংবাদ বুলেটিনগুলি আমেরিকান-ভাষ্য, পুরুষ সংবাদ পাঠক এবং সংবাদগুলি ইসলামিক ক্যালেন্ডার অনুযায়ী পড়ে থাকে ।   তথ্যসূত্র   বিষয়শ্রেণী:রেডিও স্টেশন বিষয়শ্রেণী:কথোপকথন রেডিও স্টেশন বিষয়শ্রেণী:সংবাদ ও কথোপকথন রেডিও স্টেশন বিষয়শ্রেণী:ইরাকের গণমাধ্যম
এটি নতুন ব্যবহারকারীদের শুভেচ্ছা জানাতে প্রাক-নির্মিত বার্তার ("টেমপ্লেট") একটি তালিকা। বিভিন্ন মৌলিক নকশা প্রদর্শনের জন্য, দেখুন Wikipedia:Welcome template table।   সাধারণ বার্তা  সম্প্রতি যে সকল ব্যবহারকারী নাম নিবন্ধন করেছেন তাদের ক্ষেত্রে ব্যবহার করুন। নিচের সমস্ত টেমপ্লেটসমূহ একটি অতিরিক্ত বার্তা, কোনো চিত্র, রঙ্গিন সীমানা, আইকন, বা বিভিন্ন উদ্বোধনী লেখার মাধ্যমে অনুকূলিতকরণ বা পরিবর্তন করা যাবে।  শুধুমাত্র লেখা   → স্ট্যান্ডার্ড টেমপ্লেট; বা  → অধ্যায় শিরোলেখরসহ স্ট্যান্ডার্ড টেমপ্লেট   → স্ট্যান্ডার্ড টেমপ্লেট, অতিরিক্ত বিকল্প সহ টেমপ্লেট:স্বাগতম অনুরূপ   → ব্যবহারকারীকে স্বাগতম জানানোর দ্বিতীয় টেমপ্লেট  বিশেষ বার্তা  শুধুমাত্র অনিবন্ধিত ব্যবহারকারীদের জন্য  বিষয়-নির্দিষ্ট বার্তা  ব্যবহারকারী-আয়োজিত স্বাগতম টেমপ্লেট  আরো দেখুন  উইকিপ্রকল্প-নির্দিষ্ট স্বাগতম টেমপ্লেট  উইকিপিডিয়া:স্বাগতম টেমপ্লেট টেবিল  উইকিপিডিয়া:অভ্যর্থনা কমিটি  উইকিপিডিয়া:অভ্যর্থনা কমিটি/উইকিপিডিয়ায় স্বাগতম
১৯৮০ দশকের মধ্যভাগে মিনি সুপার কম্পিউটার নামক কম্পিউটার শ্রেণীর একটি অংশ অল্প সময়ের জন্য উঠে এসেছিল। এটি ভেক্টর প্রক্রিয়াকরণ এবং অল্প পরিমাণের বহুপ্রক্রিয়াকরণ উভয় বৈশিষ্ট্য সংবলিত কম্পিউটার। বৈজ্ঞানিক কাজে কম্পিউটারের (ভেক্টর প্রক্রিয়াকরণ) ব্যবহার বেড়ে গেলে আগের যৌথ পর্যায়ে বড় কম্পিউটারের জায়গায় কম দামি সিস্টেম যা বিভিন্ন বিভাগে ব্যবহারের সুযোগ তৈরি করে তার চাহিদা দেখা দিল। কম্পিউটার প্রস্তুতকারকরা এই সুযোগ গ্রহণ করে বাজারে এধরনের কম্পিউটার সরবরাহ শুরু করে। সাধারণভাবে দেখা যায়, বড় সুপার কম্পিউটারের তুলনায় এগুলোর দাম দশ ভাগের এক ভাগ মাত্র।  ১৯৯০ দশকে আরো কম দামি মাইক্রোপ্রসেসর ভিত্তিক উচ্চ ক্ষমতাসম্পন্ন বৈজ্ঞানিক ওয়ার্কস্টেশন যেমন এমআইপিএস আর৮০০০, আইবিএম পাওয়ার২ এবং উইটেক ইত্যাদি মিনি সুপার কম্পিউটারের চাহিদা ধীরে ধীরে কমিয়ে দেয়।  উল্লেখযোগ্য মিনি সুপার কম্পিউটার কোম্পানি   এমিটেক  এলিয়ান্ট কম্পিউটার সিস্টেম (১৯৮২ সালে গঠিত হয় ডাটাফ্লো সিস্টেমস নামে, ১৯৯২ সালে দেউলিয়া হয়ে যায়)  আমেরিকান সুপার কম্পিউটার (মাইক ফ্লিন কর্তৃক প্রতিষ্ঠিত, অর্থ যোগানে ব্যর্থ হয়)  অ্যাস্ট্রোনটিকস  বিবিএন টেকনোলজিস   কনভেক্স কম্পিউটার (১৯৮২ সালে পারসেক নামে গঠিত হয়, ১৯৯৫ সালে এইচপি কর্তৃক অর্জিত)  সাইড্রোম (গঠিত হয় ১৯৮৪ সালে, বন্ধ হয়ে যায় ১৯৮৮ সালে)  এনকোর কম্পিউটার (গঠিত হয় ১৯৮৩ সালে, ২০০২ সালে কমপ্রো কম্পিউটার সার্ভিস দ্বারা অর্জিত)  ফ্লোটিং পয়েন্ট সিস্টেম (গঠিত হয় ১৯৭০ সালে, ক্রে রিসার্চ দ্বারা অর্জিত হয় ১৯৯১ সালে)  হাল কম্পিউটার সিস্টেম (২০০১ সালে বন্ধ হয়)  মাসপার  মাল্টিফ্লো কম্পিউটার  আইসিএল (২০০২ সালে ফুজিৎসু কিনে নেয়)  পিরামডি টেকনোলজি (সিমেন্স কর্তৃক অর্জিত ১৯৯৫ সালে)  সিকুয়েন্ট (আইবিএম কর্তৃক ১৯৯৯ সালে অর্জিত)  সুপারটেক কম্পিউটার (১৯৮৫ সালে গঠিত, ক্রে রিসার্চ এটা কিনে নেয় ১৯৯০ সালে)  থিঙ্কিং মেশিনস কর্পোরেশন (১৯৯৪ সালে সান কর্তৃক অর্জিত)  তথ্যসূত্র  বহিঃসংযোগ  বিষয়শ্রেণী:সুপারকম্পিউটার বিষয়শ্রেণী:কম্পিউটারের শ্রেণি
বিনয় মিশ্র ভারতের দিল্লির একজন ব্যবসায়ী ও রাজনীতিবিদ যিনি আম আদমি পার্টির রাজনীতির সাথে যুক্ত। তিনি দিল্লি বিধানসভার একজন বিধায়ক।  জীবনী বিনয় মিশ্র দিল্লির ইন্ডিয়ান ইনস্টিটিউট অব প্ল্যানিং অ্যান্ড ম্যানেজমেন্ট থেকে ২০০৬ সালে এমবিএ সম্পন্ন করেন। ২০২০ সালের ১১ ফেব্রুয়ারি তিনি দ্বারকা থেকে দিল্লি বিধানসভার বিধায়ক হিসেবে নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আম আদমি পার্টির রাজনীতিবিদ বিষয়শ্রেণী:ভারতীয় ব্যবসায়ী বিষয়শ্রেণী:ইন্ডিয়ান ইনস্টিটিউট অব প্ল্যানিং অ্যান্ড ম্যানেজমেন্টের প্রাক্তন শিক্ষার্থী বিষয়শ্রেণী:দিল্লি বিধানসভার সদস্য ২০২০-২০২৫ বিষয়শ্রেণী:দিল্লির ব্যবসায়ী
জেমস বোনর মিডলটন (; জন্ম: ৩০ সেপ্টেম্বর, ১৮৬৫ - মৃত্যু: ২৩ ডিসেম্বর, ১৯১৩) চেস্টার-লি-স্ট্রিট এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান ক্রিকেটার ছিলেন। ১৮৯৬ থেকে ১৯০২ সময়কালে দক্ষিণ আফ্রিকা ক্রিকেট দলের পক্ষে ছয় টেস্টে অংশগ্রহণ করেছেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে তিনি মূলতঃ বামহাতি স্লো-মিডিয়াম বোলার হিসেবে খেলতেন। পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন বোনর মিডলটন।  হার্ড-হিটিং ব্যাটসম্যান হিসেবে সুনাম ছিল তার। এছাড়াও, বিখ্যাত অস্ট্রেলীয় টেস্ট ক্রিকেটার জর্জ বোনরের সাথে তার ব্যাটিংয়ের সাদৃশ্যতা থাকায় তাকে ডাকনাম ‘বোনর’ হিসেবে আখ্যায়িত করা হতো।   খেলোয়াড়ী জীবন  ১৮৯০-৯১ মৌসুম থেকে ১৯০৩-০৪ মৌসুম পর্যন্ত ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশগ্রহণ করেছেন তিনি। তন্মধ্যে, ১৮৯৭-৯৮ মৌসুমে কারি কাপের চূড়ান্ত খেলায় ট্রান্সভালের বিপক্ষে নিজস্ব সেরা বোলিং পরিসংখ্যান ৭/৬৪ করেন। ঐ খেলায় তিনি ১২/১০০ পান। এরফলে ওয়েস্টার্ন প্রভিন্সের জয়লাভ সহজতর হয়।Western Province v Transvaal 1897-98  ১৮৯৫-৯৬ মৌসুমে সফরকারী ইংল্যান্ডের বিপক্ষে তার টেস্ট অভিষেক ঘটে। পোর্ট এলিজাবেথে অনুষ্ঠিত ঐ টেস্টের প্রথম ইনিংসেই পাঁচ-উইকেট দখল করে সবিশেষ কৃতিত্ব প্রদর্শন করেন তিনি। খেলায় তিনি ৯/১৩০ পান। তাস্বত্ত্বেও তার দল ২৮৮ রানের ব্যবধানে পরাজিত হয়। বামহাতে স্লো-মিডিয়াম বোলার হিসেবে বোলিং উদ্বোধনে নামতেন। ইংল্যান্ড সফরে লেগ স্পিনারদের প্রাধান্য দেয়ায় তার খেলোয়াড়ী জীবনের সমাপ্তি ঘটে।   তথ্যসূত্র    আরও দেখুন   লোকেশ রাহুল  টেস্ট ক্রিকেটে হ্যাট্রিকের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা   বহিঃসংযোগ       বিষয়শ্রেণী:১৮৬৫-এ জন্ম বিষয়শ্রেণী:১৯১৩-এ মৃত্যু বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:চেস্টার-লি-স্ট্রিটের ব্যক্তি
অনুরাধা শর্মা () আসাম-এর একজন শিক্ষাবিদ, গবেষক এবং সাহিত্যিক। তিনি ২০০২ সালে ডিব্রুগড় বিশ্ববিদ্যালয় র অসমীয়া বিভাগে অধ্যাপনা করেছিলেন। পরবর্তী সময়ে ২০০৭ সালে গুয়াহাটি বিশ্ববিদ্যালয়-এর আধুনিক ভারতীয় ভাষা বিভাগে যোগদান করেন। তাঁর বর্তমান পর্যন্ত ১২ টি প্রবন্ধ সংকলন, ৬ টি সম্পাদিত গ্রন্থ, ৫টি উপন্যাস, ৪টি উপন্যাসিকা, ৩টি নাটক প্রকাশ পেয়েছে। রুদ্রাণী শর্মা তাঁর ছদ্মনাম। নতুন নিনাদ পত্রিকাটিরও তিনি সম্পাদক। মুক্তি দেউলর রূপকার, সম্পাদক-অনুরাধা শর্মা, দিলীপ বরা, জ্যোতি প্রকাশন, ২০০৯, পৃষ্ঠা-১৭৫   জন্ম এবং বংশ পরিচয়  অনুরাধা শর্মার জন্ম হয় ৭ জানুয়ারি, ১৯৭৩ সালে, নলবারী জেলার নিজপবলা গ্রামে। পিতার নাম গোলোকনাথ শর্মা এবং মায়ের নাম জানকী দেবী।   শিক্ষা  গুয়াহাটি বিশ্ববিদ্যালয় থেকে অসমীয়া বিভাগে স্নাতকোত্তর ডিগ্রী লাভ। তাঁর ডক্টরেট ডিগ্রীর জন্য নির্বাচিত গবেষণার বিষয়- ‘বাণীকান্ত কাকতিঃ জীবন এবং কৃতি’। মুক্তি দেউলর রূপকার, পৃষ্ঠা-১৭৫   কর্মজীবন  অনুরাধা শর্মা ২০০২ সালে ডিব্রুগড় বিশ্ববিদ্যালয়-এর অসমীয়া বিভাগে অধ্যাপনা করেছিলেন এবং পরবর্তী সময়ে ২০০৭ সালের এপ্রিল মাসে গুয়াহাটি বিশ্ববিদ্যালয়-এর আধুনিক ভারতীয় ভাষা বিভাগে যোগদান করেন।   সাহিত্য চর্চা   গ্রন্থ   বাণীকান্ত কাকতি ও জীবন এবং কৃতি; নভেম্বর ২০১৫ সাল (দ্বিতীয় সংস্করণ), ভবানী বুকস  অন্বেষণঃ সাহিত্য এবং চেতনা; ২০১২ সাল, ভবানী প্রিন্ট এন্ড পাব্লিকেশন  সংহতি এবং অসমীয়া ভাষা; ২০১২ সাল, ভবানী প্রিন্ট এন্ড পাব্লিশন  গরাখহনীয়া; ২০১২ সাল, নিনাদ  কালান্তরর কান্ডারী, ২০১৪, চন্দ্র প্রকাশ  শৈলী এবং শৈলীবিজ্ঞান, বান্ধব; ২০১৫ সাল (তৃতীয় সংস্করণ), পানবাজার গুয়াহাটি  বরেণ্য লেখক বাণীকান্ত কাকতি, ডিব্রুগড় বিশ্ববিদ্যালয়ের প্রকাশন বিভাগ, ২০১৫  নারী পরিসর; ২০১৫ সাল, বিশাল প্রকাশন  সমাজভাষাবিজ্ঞান পরিচয়; মে' ২০১৬ সাল, বান্ধব  সাহিত্যর সত্তানুসন্ধানঃ মাটি থেকে জাতিলৈ; জুন ২০১৮ সাল, রেখা প্রকাশন  তুলনাত্মক ভারতীয় সাহিত্য প্রকল্প এবং প্রয়ােগ; ছেপ্টেম্বর ২০১৮ সাল, চন্দ্র প্রকাশ  Banikanta Kakati, Makers of Indian Literature, Published by Sahitya Akademi, 2016   সম্পাদিত গ্রন্থ   ভাষাবিজ্ঞান পারিভাষিক কোষ (যৌথভাবে); জানুয়ারি ২০০৮ সাল, অসমীয়া বিভাগ, ডিব্রুগড় বিশ্ববিদ্যালয়  মুক্তিদেউলর রূপকার (যৌথভাবে); ডিসেম্বর ২০০৮ সাল, জ্যোতি প্রকাশন  আধুনিকতার অধিনায়ক সাহিত্যরথী লক্ষ্মীনাথ বেজবরুয়া, ২০১৪ সাল, জ্যোতি প্রকাশন  আসাম বিদ্যা, ২০১৫ সাল, নিনাদ  মানবতার সপক্ষে সংকীর্ণতার বিপক্ষে এমুঠি অসমীয়া গল্প; ২০১৭ সাল, অসমীয়া সাহিত্য সম্মিলনী  সারস্বত সাধক সত্যেন্দ্রনাথ শর্মা (যৌথভাবে); নভেম্বর ২০১৬ সাল, আধুনিক ভারতীয় ভাষা এবং সাহিত্য অধ্যয়ন বিভাগ, গুয়াহাটি   সৃষ্টিশীল রচনা  অনুরাধা শর্মা সৃষ্টিশীল রচনা করেন রুদ্রাণী শর্মা নামে। তাঁর প্রকাশিত উপন্যাস-  উত্তরকাল; ২০১৪ সাল, আঁকবাকনন্দ সিং বরকলা:উত্তরকাল:অনবদ্য বর্ণনশৈলীর অনুপম উপন্যাস,পৃষ্ঠা 107-108,গরীয়সী,জুলাই 2014  দমিতার দস্তাবেজ; ২০১৫ সাল, জ্যোতি প্রকাশন  লৌহিত্য তীরর অমৃত গাথা; ২০১৬ সাল, বিশাল প্রকাশন  পাণবজারর পান্ডুলিপি; ২০১৭ সাল, চন্দ্র প্রকাশ  কাঁহিবুনের মালিতা; ২০১৮ সাল, পূর্বায়ণজয়ন্ত দত্ত,গীতাশ্রী শইকীয়া (সম্পাদনা): একবিংশ শতকের অসমীয়া উপন্যাস,আসাম বুক ট্রাস্ট   নাটক   জনকনন্দিনী  লালচুর্ণী  কালচক্র   পুরস্কার এবং সম্মান   মাতঙ্গিনী হাজেরা মহিলা সচেতনতা পুরস্কার, ২০১৭  শ্বহীদ ওমর আলী ভাষা সম্মান, ২০১৭   তথ্যসূত্র   বিষয়শ্রেণী:ভারতীয় শিক্ষবিদ
শিরোমণি হলো খুলনা শহর হতে ১৫ কিলোমিটার উত্তরে অবস্থিত একটি এলাকা। এটি খুলনা শহরের খান জাহান আলী থানায় অবস্থিত।   অবস্থান শিরোমণি এলাকাটি শিরোমণি মৌজাসহ পার্শ্ববর্তী শ্যামগঞ্জ ও যোগীপোল এবং গিলাতলা মৌজার আংশিক নিয়ে অবস্থিত।  ইতিহাস শিরোমণি ট্যাঙ্ক যুদ্ধের পর হতে শিরোমণি এলাকাটা ব্যাপক পরিচিতি পায়।  স্থাপনাসমূহ শিরোমণি অনেক বড় একটি শিল্পাঞ্চল। কেডিএ এবং বিসিক এখানে আলাদা আলাদা শিল্পাঞ্চল গড়ে তুলেছে। এখানে থাকা কিছু স্থাপনাসমূহের নাম নিচে দেওয়া হলো।  বাংলাদেশ ক্যাবল শিল্প লিমিটেড, দেশের একমাত্র রাষ্ট্রায়ত্ত তার শিল্প কারখানা।  বিটাক, খুলনা সেন্টার।  বিআরটিএ, খুলনা সার্কেল অফিস।  ৩য় আর্মড পুলিশ ব্যাটালিয়ন।  খুলনা জেলা পুলিশ লাইন।  বিএনসিসি, সুন্দরবন রেজিমেন্টের ঘাঁটি।  খুলনা বিএনএসবি চক্ষু হাসপাতাল।   পোলস অ্যান্ড কংক্রিটস লিমিটেড।  চরকা স্টিল লিমিটেড।  হ্যামকো গ্রুপ।   তথ্যসূত্র   বিষয়শ্রেণী:খুলনা সিটি কর্পোরেশন বিষয়শ্রেণী:খুলনার নিকটবর্তী অঞ্চল
আহমদ রদা হাশিম (; জন্ম: ১৯ ফেব্রুয়ারি ২০০০; আহমদ রদা নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলির হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।  প্রারম্ভিক জীবন আহমদ রদা হাশিম ২০০০ সালের ১৯শে ফেব্রুয়ারি তারিখে মিশরে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:জামালেক স্পোর্টিং ক্লাবের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়